АҞӘА, абҵара 19— Sputnik. Аокруг ашериф Биутт Кори Хони ажурналистцәа ирзеиҭеиҳәеит Калифорниа аҩадатәи ахәҭаҿы аҭыԥ змоу арыцҳара иахҟьаны хабарда ибжьаӡыз рхыԥхьаӡара 1276-ҩык инаӡеит, иҭахаз – 76-ҩык ҳәа аанацҳауеит РИА Новости.
"Калифорниа аҩадатәи ахәҭаҿы аҭыԥ змоу арыцҳара иахҟьаны хабарда ибжьаӡыз рхыԥхьаӡара 1276-ҩык инаӡеит, иҭахаз – 76-ҩык ыҟоуп", - ҳәа ажурналистцәа ирзеиҭеиҳәеит аокруг ашериф Биутт Кори Хони.
ЕАШ иҟоу Урыстәыла Ацҳаражәҳәарҭа Калифорниа ауааԥсыра ирыдышшылеит.
"Гәалсра дула ҳшәыдышшылоит амцакра ду иахҟьаны аԥсыҭбара рацәа ахьыҟалаз", - ҳәа аҳәоит адипмиссиа Twitter аҿы анҵамҭаҿ.